Ego Hugo, archidiaconus Tornod., omnibus ad quos littere presentes pervenerint, notum esse volo, quod Garnerus Berciers, burgensis Chableiac., in mea presencia constitutus, recognovit quod de vinea Beate-Marie, scilicet de Charrilevalibus, quam ipse possidebat, tale pactum habuit cum abbate et conventu Molism., quod predicta vinea ad suam et ad uxoris sue Elizabeth vitam sibi remaneret pro XXXta solidis Autissiod. monete, annuatim ecclesie presolvendis: tali, scilicet, conditione quod prefata vinea, post eorum decessum, cum omni melioratione ad jamdictam ecclesiam pleno jure revertetur. In cujus rei testimonium, presentes litteras meas, ad petitionem dicti Garneri, feci sigilli mei testimonio confirmatas. Actum, anno Domini millesimo ducentesimo sexto-decimo.